
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

                   privind modificarea si completarea Regulamentului  pentru  ridicarea, transportul, depozitarea  si  eliberarea  vehiculelor  oprite  sau  stationate  neregulamentar,a vehiculelor  expuse  la  vanzare  fara  autorizare  si  a  vehiculelor  fara  stapan  sau abandonate pe  domeniul  public/ privat al municipiului Focsani si  a taxelor aferente, aprobat prin Hotararea Consiliului Local al municipiului Focsani  nr. 110/267/2008,  modificata si completata
                    Consiliul local al municipiului Focşani, judeţul Vrancea, întrunit în şedinţă ordinară:

         - vazand proiectul de hotarare initiat de Primarul municipiului Focsani, prin care se propune modificarea si completarea Regulamentului  pentru  ridicarea, transportul, depozitarea  si  eliberarea  vehiculelor  oprite  sau  stationate  neregulamentar,a vehiculelor  expuse  la  vanzare  fara  autorizare  si  a  vehiculelor  fara  stapan  sau abandonate pe  domeniul  public/ privat al municipiului Focsani si  a taxelor aferente, aprobat prin Hotararea Consiliului Local al municipiului Focsani  nr. 110/267/2008,  modificata si completata si raportul comun al Serviciului juridic-contencios, administrarea domeniului public şi privat si al Directiei economice, înregistrat la nr.30335/16.06.2011 ;  

     - văzând avizul favorabil al Comisiei  pentru  administratie publica locala, juridica, anticoruptie si integrare europeana; 
     - avand in vedere adresa nr. 17019/10.03.2010 a Inspectoratului Judetean de Politie Vrancea ;
     - in conformitate cu prevederile O.U.G. nr. 195/2002 privind circulatia pe drumurile publice, republicata, cu modificarile si completarile ulterioare si ale H.G. nr. 1391/ 2006;

     - in baza prevederilor Legii nr. 421/2002 privind regimul juridic al vehiculelor fara stapan sau abandonate pe domeniul public, cu modificarile ulterioare si ale H.G. nr. 147/1992 privind blocarea, ridicarea, transportul, depozitarea si eliberarea autovehiculelor sau remorcilor pe drumurile publice ; 

     -  în temeiul cu art. 36 alin. (1), (2) lit. “c”, art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată, cu modificarile si completarile ulterioare;

HOTĂRĂŞTE :

       Art.1.  Se modifica si se completeaza Regulamentul  pentru  ridicarea, transportul, depozitarea  si  eliberarea  vehiculelor  oprite  sau  stationate  neregulamentar,a vehiculelor  expuse  la  vanzare  fara  autorizare  si  a  vehiculelor  fara  stapan  sau abandonate pe  domeniul  public/ privat al municipiului Focsani si  a taxelor aferente, aprobat prin Hotararea Consiliului Local al municipiului Focsani  nr. 110/267/2008,  modificata si completata, dupa cum urmeaza :
 ● CAP.IV – DISPOZITII COMUNE PRIVIND PRESTAREA ACTIVITATILOR, se modifica dupa cum urmeaza :

Art. 40 se modifica si va avea urmatorul cuprins :

          „ Art. 40. Se supune masurii de ridicare, transport si depozitare, toate vehiculele sau autovehiculele oprite sau stationate in locuri sau zone nepermise, asa cum au fost definite la Cap.I, indiferent daca este montat sau nu indicatorul aditional „Ridicare autoturism”.
Art. 41 se completeaza si va avea urmatorul cuprins :
         „ Art. 41. Masura ridicarii nu se dispune asupra urmatoarelor vehicule:

         - cele  apartinand Serviciilor de ambulanta, politiei, jandarmeriei, MAPN, MJ – Administratiei Nationale a  Penitenciarelor, MAI. ISU, SMURD, Politiei Locale a municipiului Focsani, Primariei municipiului Focsani, unitatilor subordonate Consiliului Local al municipiului Focsani, unitatilor speciale ale SRI si SPP aflate in misiune ;
        - cele destinate interventiilor la avariile drumurilor, retelelor tehnico-edilitare si care apartin administratorilor acestor retele ;

        - cele destinate tractării vehiculelor avariate, abandonate sau staţionate neregulamentar ;

        -  cele aparţinând societatilor de salubrizare ”  

      •   CAP.VII – SANCTIUNI, se modifica dupa cum urmeaza :

Art. 53. se modifica si va avea urmatorul cuprins :

        „Art. 53. Constituie   contraventie  si   se  sanctioneaza  cu   amenda   oprirea  sau  stationarea  tuturor vehiculelor sau autovehiculelor in zonele nepermise, asa  cum  au  fost  definite  in  CAP. I., indiferent daca este montat sau nu indicatorul aditional „ Ridicare autoturism”.

          Art. 2. Prezenta hotărâre va fi comunicată de către Directia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat si  Direcţia economică. 

                                                                                                     Secretarul Municipiului Focşani

                                                                                                                      Eduard Corhana
Municipiul Focşani,  28  iunie 2011
Nr. 198

